CELEX: C2007/315/49
Language: mt
Date: 2007-12-22 00:00:00
Title: Kawża C-480/07: Rikors imressaq fil- 31 ta' Ottubru 2007 — Il-Kummissjoni tal-Komunitajiet Ewropej vs ir-Renju ta' Spanja

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 315/29
            
         Rikors imressaq fil-31 ta' Ottubru 2007 — Il-Kummissjoni tal-Komunitajiet Ewropej vs ir-Renju ta' Spanja
   (Kawża C-480/07)
   (2007/C 315/49)
   Lingwa tal-kawża: L-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentanti: K. Simonsson u R. Vidal Puig, bħala aġenti)
   
      Konvenut : Ir-Renju ta' Spanja
   Talbiet
   
               —
            
            
               tiddikjara li, meta naqas milli jiżviluppa, jadotta u jimplementa l-akkoljenza u t-tqandil ta' l-iskart għall-portijiet kollha tiegħu, ir-Renju ta' Spanja naqas milli jwettaq l-obbligi tiegħu skond l-Artikoli 5(1) u 16(1) tad-Direttiva tal-Parlament Ewropew u tal-Kunsill 2000/59/KE (1), tas-27 ta' Novembru 2000, dwar il-faċilitajiet ta' l-akkoljenza fil-portijiet għall-iskart iġġenerat mill-bastimenti u għall-fdalijiet mill-merkanzija;
            
         
               —
            
            
               tordna lir-Renju ta' Spanja jbati l-ispejjeż.
            
         Motivi u argumenti prinċipali
   Mill-qari flimkien ta' l-Artikoli 5(1) u 16(1) tad-Direttiva 2000/59, jidher ċar li r-Renju ta' Spanja kellu jadotta, qabel it-28 ta' Diċembru 2002, id-dispożizzjonijiet neċessarji sabiex jassigura l-iżvilupp u l-implementazzjoni ta' pjan xieraq għall-akkoljenza u t-tqandil ta' l-iskart f'kull port Spanjol.
   Mill-informazzjoni pprovduta sa dik id-data mill-awtoritajiet Spanjoli, jidher ċar li pjani għall-akkoljenza u t-tqandil ta' l-iskart ġew żviluppati u implementati għall- portijiet kollha ta' interess ġenerali li huma l-proprjetà ta' l-Istat u għall-portijiet taħt il-ġurisdizzjoni tal-Komunità Awtonoma ta' Galicia. Min-naħa l-oħra, minn din l-informazzjoni jidher li dawn il-pjani għadhom ma ġewx żviluppati u/jew approvati fir-rigward tal-portijiet kollha li jaqgħu taħt il-ġurisdizzjoni ta' waħda mill-bqija tal-Komunitajiet awtonomi tal-kosta, jiġifieri, Katalunja, il-Gżejjer Baleariċi, Valenzja, Murcia, Andalusija, il-Gżejjer Kanarji, l-Asturjas, Cantabria u l-pajjiż Bask.
   
      (1)  ĠU L 332, p. 81.